ΓΡΑΠΤΗ ΕΡΩΤΗΣΗ E-0548/03

υποβολή: Stavros Xarchakos (PPE-DE) προς την Επιτροπή

(26 Φεβρουαρίου 2003)

Θέμα: Διακοπή κατασκευής βιολογικού καθαρισμού στη Μυτιλήνη (Ελλάδα)

Σύμφωνα με δημοσιεύματα του ελληνικού τύπου, η ελληνική κυβέρνηση διέκοψε στις 20.01.2003 με απόφαση του αρμόδιουφυπουργού Οικονομίας κ. Πάχτα, την κατασκευή του βιολογικού καθαρισμού της Μυτιλήνης, προϋπολογισμού 100 εκ. Ευρώ (3,5 δις δρχ.), ο οποίος μόλις πριν λίγους μήνες (και συγκεκριμένα στις 06.3.2002) είχε χαρακτηριστεί -από τον ίδιο τον κ. Πάχτα- ως άριστο έργο και είχε δεσμευτεί δημοσίως για την ομαλή χρηματοδότησή του.

Αξίζει να σημειωθεί ότι η Λέσβος είναι ένα ακριτικό νησί (το δεύτερο σε έκταση στην Ελλάδα), έχει τεράστιες δυνατότητες τουριστικής ανάπτυξης, αφού διαθέτει επαρκείςποδομές (από το αεροδρόμιο της εκτελούνται διεθνείς πτήσεις τσάρτερ) και ο πολιτιστικός πλούτος της είναι πολύ μεγάλος. Αρκεί να αναφερθεί ότι είναι τόπος όπουπάρχουν σημαντικά μουσεία, μνημεία και κτήρια (π.χ. Μουσείο TERIADE, νεοκλασσικά σπίτια, πάμπολλες τοιχογραφίες του μεγάλου λαϊκού ζωγράφου Θεόφιλου κ.α.), ενώ εξαιρετική είναι και η φυσική του ομορφιά. Παρόλα αυτά, το νησί δεν έχει ακόμη βιολογικό καθαρισμό με επιπτώσεις στην περαιτέρω τουριστική ανάπτυξή του και -μετά την παραπάνω κυβερνητική απόφαση- δεν διαφαίνεται πλέον η δυνατότητα κατασκευής του.

Γνωρίζει η Επιτροπή τους λόγους της αιφνιδιαστικής αυτής μεταστροφής της ελληνικής κυβέρνησης, αφού τίποτε δεν φαίνεται να έχει αλλάξει στους 10 μήνες που μεσολάβησαν, πλην ασφαλώς της εκλογής μιας νέας δημοτικής αρχής· Είναι αποδεκτή από την Επιτροπή η τακτική της κατασκευής ή ματαίωσης αναγκαίων έργωνποδομών — ιδίως σε ακριτικές και τουριστικές περιοχές της ΕΕ — ανάλογα με τις πολιτικές επιδιώξεις και σχεδιασμούς των κυβερνήσεων κάποιων κρατών μελών·

Απάντηση του κ. Barnier εξ ονόματος της Επιτροπής

(17 Μαρτίου 2003)

Το Ταμείο Συνοχής συγχρηματοδότησε ένα έργο που περιλαμβάνει το σταθμό βιολογικού καθαρισμού λυμάτων της Μυτιλήνης καθώς και ένα δίκτυο αποχέτευσης ακαθάρτων και οβρίων, ύψους 35 179 980 ευρώ, επί συνολικού κόστους 42 286 533 ευρώ. Ο σταθμός βιολογικού καθαρισμού λυμάτων της Μυτιλήνης εγκαινιάστηκε το 2002. Δεν είναι επομένως αληθές ότι η πόλη της Μυτιλήνης στη Λέσβο δεν διαθέτει σταθμό βιολογικού καθαρισμού λυμάτων ή ότι η κατασκευή του έχει διακοπεί.

Εξάλλου, η Επιτροπή αντιλαμβάνεται ότι το Αξιότιμο Μέλος του Κοινοβουλίου αναφέρεται σε ένα έργο του δήμου Μυτιλήνης, για επέκταση του σημερινού αποχετευτικού δικτύου. Επί του θέματος αυτού, η Επιτροπή δεν διαθέτει επίσημες πληροφορίες εκ μέρους των ελληνικών αρχών. Θεωρεί ωστόσο ότι, όπως και για κάθε σύστημα συλλογής και επεξεργασίας λυμάτων, το σύστημα της πόλης της Μυτιλήνης θα μπορούσε να επεκταθεί και να βελτιωθεί με συμπληρωματικές εργασίες.

Η απόφαση χρηματοδότησης των έργων αυτού του τύπου ανήκει στην αρμοδιότητα των ελληνικών αρχών, εντός του νομικού πλαισίου σχετικά με τα Διαρθρωτικά Ταμεία. Η Επιτροπή επιθυμεί ωστόσο κατά την επιλογή των έργων που συγχρηματοδοτούνται από τα κοινοτικά ταμεία να λαμβάνεταιπόψη η στρατηγική που η Επιτροπή κατάρτισε μαζί με τις ελληνικές αρχές. Αυτή η στρατηγική περιλαμβάνεται ως ξεχωριστό κεφάλαιο στο επιχειρησιακό πρόγραμμα 2000-2006 για το περιβάλλον. Ως στόχο έχει την ενίσχυση της συγκέντρωσης της χρηματοδοτικής προσπάθειας στις ελληνικές πόλεις οι οποίες, αντίθετα από τη Μυτιλήνη, δεν διαθέτουν ακόμη σταθμό βιολογικού καθαρισμού λυμάτων και επομένως δεν συμμορφώνονται με την οδηγία 91/271/ΕΚ του Συμβουλίου της 21ης Μαΐου 1991, σχετικά με την επεξεργασία των αστικών λυμάτων(1).

(1) ΕΕ L 135 της 30.5.1991.